ทองคำปิดร่วง 14.2 ดอลล์
สัญญาทองคำตลาดนิวยอร์กปิดร่วงลง14.2 ดอลล์ เงินดอลล์แข็งค่า
4 ม.ค. 2556

สัญญาทองคำตลาดนิวยอร์กปิดร่วงลง14.2 ดอลล์ เงินดอลล์แข็งค่า
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 14.2 ดอลลาร์ หรือ 0.84% ปิดที่ 1,674.6 ดอลลาร์/ออนซ์ หลังจากเคลื่อนตัวในช่วง 1661.90 - 1690.50 ดอลลาร์
การแข็งค่าของสกุลเงินดอลลาร์สหรัฐได้ฉุดสัญญาทองคำปรับตัวลง หลังจากที่พุ่งขึ้น 13 ดอลลาร์ในการซื้อขายที่ตลาดนิวยอร์กเมื่อวันพุธที่ผ่านมา ภายหลังจากสภาผู้แทนราษฎรและวุฒิสภาสหรัฐมีมติผ่านร่างกฎหมายที่จะช่วยให้สหรัฐสามารถหลีกเลี่ยงภาวะหน้าผาการคลัง (fiscal cliff) หรือภาวะที่จะต้องมีการปรับขึ้นภาษีและลดการใช้จ่ายโดยอัตโนมัติ
ทั้งนี้ ดัชนีดอลลาร์ (dollar index) ซึ่งเป็นดัชนีวัดความเคลื่อนไหวของสกุลเงินดอลลาร์สหรัฐเมื่อเทียบกับ 6 สกุลเงินที่เป็นคู่ค้าหลักของสหรัฐ พุ่งขึ้นแตะระดับ 80.132 จุด จากวันพุธที่ระดับ 79.847 จุด